અમેરિકન કંપની એરો ઈલેક્ટ્રોનિક્સ ટૂંક સમયમાં અમદાવાદ સ્થિત મેસર્સ ઈ-ઈન્ફોચિપ્સને રૃ.૧૮૦૦ કરોડમાં ટેક ઓવર કરશે. ઈ-ઈન્ફોચિપ્સ કંપનીના સીઈઓ પ્રતુલ શ્રોફે એક અખબારી નિવેદન દ્વારા આ જાહેરાત કરતાં જણાવ્યું હતું કે, ટેક્નોલોજી ડિઝાઈન, મેન્યુફેક્ચરિંગ સપોર્ટ અને સપ્લાય ચેઈન ર્સિવસીસ આપતી વિશ્વની ફોર્ચ્યુન ૧૧૮ કંપની એરો ઈલેક્ટ્રોનિક્સે ઈ-ઈન્ફોચિપ્સ કંપનીનું હસ્તાન્તરણ તથા વિલિનીકરણ કરવા માટે કંપની સાથે કરાર કર્યાે છે અને આ હસ્તાન્તરણ બાદ ઈ-ઈન્ફોચિપ્સ એરો ઈલેક્ટ્રોનિક્સ આઈએનસીની સંપૂર્ણ માલિકીની પેટા કંપની તરીકે કામ કરશે બન્ને કંપનીઓના બોર્ડ ઓફ ડિરેક્ટર્સ દ્વારા આ સોદાનેે મંજૂરી આપી દેવાઈ છે અને આ સોદો ૨૦૧૮ના પ્રથમ ત્રિમાસિક સમયગાળામાં પૂરો થવાની ધારણા છે.